Londonda Bukingem saroyiga pichoq bilan kirishga uringan talaba hibsga olindi. Keyinroq sudda shu narsa ma’lum bo‘ldiki, Xitoydan kelgan 25 yashar yigit qirolicha Yelizaveta II ni joniga qasd qilishni maqsad qilgan. Daily Mail nashrining yozishicha, voqea 12 avgust kuni bo‘lgan, ammo negadir aynan bugun ma’lum qilinmoqda. Sheffilddagi universitet talabasi Xan Jang pichoqni poyafzali ichiga yashirib, saroyga kirmoqchi bo‘lgan, ammo o‘zini juda notabiiy tutgan. Qo‘riqchilar uni ushlashgan. Keynchalik u Sheffilddan Londonga qirolichani o‘ldirish uchun kelganini aytgan. Endilikda Jang psixologik ekspertizadan o‘tkaziladi.